โบรกฯส่องกลุ่มแบงก์สินเชื่อยังซบเซาแต่ชู KBANK เป็นหุ้น Top Pick ในกลุ่ม
คืนหนี้เดือนพ.ค.สินเชื่อ BBL เติบโตเทียบ เทียบเดือนก่อนหน้าดีสุดในกลุ่ม แต่สินเชื่อ KBANK ขยายตัวมากสุดใน YTD ให้น้ำหนักลงทุนเป็น Neutral โดยมี KBANK เป็นหุ้น Top Pick
29 มิ.ย. 2558

บล.ดีบีเอสฯ ระบุในบทวิเคราะห์วันนี้ (29 มิ.ย.) ว่า กลุ่มธนาคารพาณิชย์สินเชื่อเดือนพ.ค.ทรงตัว เทียบเดือนก่อนหน้าแต่เมื่อเทียบ เทียบช่วงเดียวกันของปีก่อนยังขยายตัว 6.3%เทียบช่วงเดียวกันของปีก่อนและเพิ่มขึ้น 3.3%YTD ถ้าไม่รวม BAY สินเชื่อของกลุ่มจะเติบโต 0.1%เทียบเดือนก่อนหน้าและเพิ่ม 3.2%เทียบช่วงเดียวกันของปีก่อนและ 0.9%YTD
ด้านเงินฝากหดตัว 0.8%เทียบเดือนก่อนหน้าแต่บวกขึ้น 9.4%เทียบช่วงเดียวกันของปีก่อนและ 0.9%YTD นับว่าสภาพการณ์ด้านสินเชื่อและเงินฝากในช่วง 5 เดือน ปี58 ซบเซากว่าที่คาด ธนาคารพาณิชย์ขนาดใหญ่ จะมีลูกค้ารายใหญ่ชำระคืนหนี้มาก ขณะที่ปล่อยสินเชื่อใหม่ได้น้อย แต่สินเชื่อรายย่อยยังมีการเติบโตที่ดีกว่าสินเชื่อรายใหญ่ ส่วนธนาคารขนาดเล็ก สินเชื่อหดตัวต่อเนื่องเพราะสินเชื่อเช่าซื้อสุทธิที่ลดลง
BBL มีการเติบโตของสินเชื่อในเดือนพ.ค.เมื่อเทียบ เทียบเดือนก่อนหน้าดีที่สุด (+0.8%เทียบเดือนก่อนหน้า) แต่เมื่อเทียบ YTD พบว่าสินเชื่อ KBANK ยังเติบโตดีที่สุดที่ 2.7%YTD (ไม่นับ BAY ที่มีการควบรวมกับ BTMU) ขณะที่ของ BBL ทรงตัว YTD สำหรับธนาคารที่มีสินเชื่อหดตัว YTD มากที่สุดคือ TCAP (-4.4%YTD) เนื่องจากสินเชื่อเช่าซื้อยังอ่อนแอมากและมีการชำระคืนหนี้สูง
ในปีนี้ธนาคารพาณิชย์เน้นดูแลคุณภาพสินทรัพย์มากกว่าการเติบโต เราคาดว่าในช่วงที่เหลือของปีนี้จะยังเห็นการหดตัวของสินเชื่อเช่าซื้อ เพราะการปล่อยสินเชื่อใหม่น้อยกว่าสินเชื่อที่หมดอายุ ส่วนธนาคารพาณิชย์ใหญ่ก็มีการเติบโตของสินเชื่อและกำไรไม่มาก เรายังคงให้น้ำหนักการลงทุนเป็น Neutral โดยมี KBANK เป็นหุ้น Top Pick ซึ่งมีจุดเด่นเรื่องการกระจายความเสี่ยงของพอร์ตสินเชื่อและคุณภาพสินทรัพย์ที่ดี